laion/Wikipedia-Exotic huggingface dataset:
বিপিনচন্দ্র পাল

বিপিনচন্দ্র পাল উচ্চারণ (৭ নভেম্বর ১৮৫৮ - ২০ মে ১৯৩২) প্রখ্যাত বাঙালি স্বাধীনতা সংগ্রামী, বাগ্মী, রাজনীতিবিদ, সাংবাদিক ও লেখক। তিনি ছিলেন তথাকথিত লাল-বাল-পাল ত্রয়ীর একজন। ব্রিটিশ সরকারের বিরুদ্ধে তিনি অনলবর্ষী বক্তৃতা দিতেন, তার আহ্বানে হাজার হাজার যুবক স্বাধীনতা সংগ্রামে ঝাঁপিয়ে পড়ে। বিপিন চন্দ্র পাল ১৮৫৮ সালের ৭ নভেম্বর অবিভক্ত ভারতের সিলেট জেলার হবিগঞ্জের পইল গ্রামে জন্মগ্রহণ করেন। তার বাবা রামচন্দ্র পাল ছিলেন একজন গ্রাম্য জমিদার এবং সিলেট বারের প্রভাবশালী সদস্য। বিপিন চন্দ্র পালের মাও ছিলেন উদার ও মানবিক গুণের অধিকারী। তার বাসায় থেকে যেসব ছাত্ররা পড়াশোনা করতো তিনি তাদেরকে স্নেহ করতেন, ভালবাসতেন। পারিবারিকভাবেই বিপিন চন্দ্র পালের মধ্যে সাম্য ও মানবতা বোধের দৃষ্টিভঙ্গী গড়ে উঠে। বিপিন চন্দ্র পাল এন্ট্রেন্স পরীক্ষা পাশ করেন সিলেট সরকারি উচ্চ বিদ্যালয় থেকে। এরপর তিনি প্রেসিডেন্সি কলেজে ভর্তি হন কিন্তু সেখান থেকে পাশ করার আগেই পড়াশোনা ছেড়ে দেন। বিপিন তার ১৮৭৯ সালে চাকুরি জীবন শুরু করেন একটি উচ্চ বিদ্যালয়ের প্রধান শিক্ষক হিসেবে, ১৮৯০ - ১৮৯১ পর্যন্ত তিনি কলকাতা পাবলিক লাইব্রেরীর সম্পাদক এবং লাইব্রেরিয়ান হিসেবে দায়িত্ব পালন করেন। কলকাতায় ছাত্রজীবনে তিনি কেশব চন্দ্র সেন, শিবনাথ শাস্ত্রী, বিজয় কৃষ্ণ গোস্বামীর মত বেশকয়েকজন প্রখ্যাত ব্যক্তিত্বের সান্নিধ্যে আসেন। এদের আদর্শে প্রভাবিত হয়ে বিপিন ব্রাহ্ম আন্দোলনের সাথে জড়িয়ে পড়েন এবং ব্রাহ্মধর্ম গ্রহণ করেন । সুরেন্দ্রনাথ ব্যানার্জীর প্রভাবে তিনি সক্রিয় রাজনীতিতে প্রবেশ করেন। বাল গঙ্গাধর তিলক, লালা লাজপত রায় এবং অরবিন্দ ঘোষের বুদ্ধিতে ক্রমে তিনি চরমপন্থি রাজনীতিতে জড়িয়ে পড়েন। যদিও তিনি বাল গঙ্গাধর তিলকের হিন্দু জাতীয়তাবাদ এর পক্ষপাতি ছিলেন না। ১৯০৬ সালে তিনি বন্দেমাতরম পত্রিকা প্রকাশ করেন। ১৯০৮ এ ইংল্যান্ডে গিয়েও তিনি স্বরাজ নামে একটি পত্রিকা সম্পাদনা করেন। ১৯২১ সালে অসহযোগ আন্দোলনের কর্মসূচীতে মহাত্মা গান্ধীর সাথে মতে মিল না হওয়ায় তিনি রাজনীতি থেকে সরে দাঁড়ান। তিনি ব্রাহ্মত্ব কোনোদিন ত্যাগ করেননি কিন্তু ক্রমে ক্রমে ধর্মমত পরিবর্তিত হয়ে ১৮৯৫ সালে বিজয়কৃষ্ণ গোস্বামীর কাছে দীক্ষা নিয়ে বৈষ্ণব সাধনায় অনুরাগী হন। শেষজীবনে আর্থিক অনটনে কষ্ট পেয়েছেন। তিনি ১৯৩২ সালের ২০ মে (বাংলাঃ ৬ই জৈষ্ঠ্য, ১৩৩৯) মৃত্যুবরণ করেন। শোভনা (১৮৮৪,উপন্যাস) ভারত সীমান্তে রুশ (১৮৮৫,প্রবন্ধগ্রন্থ) মহারাণী ভিক্টোরিয়া (১৮৮৯,জীবনী) জেলের খাতা (১৯০৮,আত্মজীবনী) চরিতকথা (১৯১৬) সত্য ও মিথ্যা (১৯১৭) সত্তর বছর (১৯৫৪, আত্মজীবনী) সুবোধিনী (১৯৫৪, উপন্যাস) চরিত্রচিত্র (১৯৫৪) নবযুগের বাংলা (১৯৫৫, প্রবন্ধগ্রন্থ) মার্কিনে চার মাস (১৯৫৫) রাষ্ট্রনীতি (১৯৫৬) সাহিত্য সাধনা শতবর্ষের বাংলা কৃষ্ণতত্ত্ব ইত্যাদি। The new spirit The Soul of India Memories of my life and time Beginning of freedom The battle of Swaraj Movement in India ফজলুর রহমান, "শতাব্দীর দর্পণ", ২০০০, পৃষ্ঠা ১২৮। "ব্রিটিশবিরোধী নেতা বিপিন পাল হবিগঞ্জের সন্তান"। https://www.risingbd.com। সংগ্রহের তারিখ ২০২২-০৫-০৩।  |ওয়েবসাইট= এ বহিঃসংযোগ দেয়া (সাহায্য) "সংরক্ষণাগারভুক্ত অনুলিপি"। ১৪ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১২।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৭৭-৪৭৮, আইএসবিএন ৯৭৮-৮১-৭৯৫৫-১৩৫-৬
জাহানারা কাঞ্চন স্মৃতি উচ্চ বিদ্যালয়

জাহানারা কাঞ্চন স্মৃতি উচ্চ বিদ্যালয়। পাবনা জেলার সুজানগর উপজেলার ঘোড়াদহ গ্রামে অবস্থিত। বিদ্যালয়টি ১৯৯৬ সালে বাঙালী চিত্রনায়ক ইলিয়াস কাঞ্চন প্রতিষ্ঠা করেন। বিদ্যালয়ের বর্তমান শিক্ষার্থী ৮৩০ জন। বিদ্যালয়টি ১ একর ২২ শতাংশ জমির উপরে প্রতিষ্ঠিত। দোতলা বিল্ডিংয়ে কক্ষ আছে ০৭টি এবং টিন সেড ভবনে কক্ষ সংখ্যা ১১ টি। ১ টি অতি আধুনিক ডিজিটাল কম্পিটার ল্যাব রয়েছে ।ল্যাবটি পরিচালনা করেন বিদ্যালয়ের কম্পিউটার শিক্ষক মোঃশরিফুল ইসলাম।যিনি রাজশাহী বিভাগের অন্যতম একজন কম্পিউটার শিক্ষক। "জাহানারা কাঞ্চন স্মৃতি উচ্চ বিদ্যালয় থেকে জেএসসিতে এবারও শতভাগ পাশ করেছে শিক্ষার্থীরা"। ১২ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৮।
সোনাইমুড়ি ইউনিয়ন

সোনাইমুড়ি বাংলাদেশের নোয়াখালী জেলার অন্তর্গত সোনাইমুড়ি উপজেলার একটি সাবেক ইউনিয়ন। সোনাইমুড়ি ইউনিয়ন ছিল সোনাইমুড়ি উপজেলার ৩নং ইউনিয়ন পরিষদ। এ ইউনিয়নের মূল অংশ সোনাইমুড়ি পৌরসভার অন্তর্ভুক্ত হওয়ায় বর্তমানে ইউনিয়নের বাকি অংশের প্রধান গ্রামের নামানুসারে ইউনিয়নের নাম পাল্টে ৩নং চাষীরহাট ইউনিয়ন পরিষদ রাখা হয়। সোনাইমুড়ি পৌরসভা চাষীরহাট ইউনিয়ন সোনাইমুড়ি উপজেলা
সোনাইমুড়ি পৌরসভা

সোনাইমুড়ি পৌরসভা বাংলাদেশের নোয়াখালী জেলার অন্তর্গত একটি পৌরসভা। সোনাইমুড়ি পৌরসভার আয়তন ১৩.১৩ বর্গ কিলোমিটার। ২০১১ সালের আদমশুমারি অনুযায়ী সোনাইমুড়ি পৌরসভার জনসংখ্যা ৩৪,২০০ জন। সোনাইমুড়ি উপজেলার মধ্যাংশে সোনাইমুড়ি পৌরসভার অবস্থান। এ পৌরসভার উত্তরে চাষীরহাট ইউনিয়ন, পশ্চিমে নদনা ইউনিয়ন, দক্ষিণে বজরা ইউনিয়ন এবং পূর্বে বারগাঁও ইউনিয়ন ও চাষীরহাট ইউনিয়ন অবস্থিত। সোনাইমুড়ি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এটি একটি ক শ্রেণীর পৌরসভা। ওয়ার্ডভিত্তিক সোনাইমুড়ি পৌরসভার এলাকাসমূহ হল: ২০০৩ সালে সোনাইমুড়ি পৌরসভা প্রতিষ্ঠা লাভ করে। ২০১১ সালের আদমশুমারি অনুযায়ী সোনাইমুড়ি পৌরসভার স্বাক্ষরতার হার ৬২.০%। এ পৌরসভায় ২টি কলেজ, ৪টি মাধ্যমিক বিদ্যালয় এবং ১৬টি প্রাথমিক বিদ্যালয় রয়েছে। কলেজ সোনাইমুড়ি সরকারি কলেজ ইস্টার্ন কলেজ মাধ্যমিক বিদ্যালয় সোনাইমুড়ি মডেল সরকারি উচ্চ বিদ্যালয় সোনাইমুড়ি বালিকা উচ্চ বিদ্যালয় লাইফ শাইন স্কুল আতাউর রহমান ভূঁইয়া স্কুল ও কলেজ প্রাথমিক বিদ্যালয় কৌশল্যারবাগ সরকারি প্রাথমিক বিদ্যালয় শিমুলিয়া সরকারি প্রাথমিক বিদ্যালয় পাপুয়া সরকারি প্রাথমিক বিদ্যালয় সোনাইমুড়ি সরকারি প্রাথমিক বিদ্যালয় সোনাইমুড়ি বালিকা সরকারি প্রাথমিক বিদ্যালয় বাট্রা সরকারি প্রাথমিক বিদ্যালয় মকিল্যা সরকারি প্রাথমিক বিদ্যালয় উত্তর সাহাপুর সরকারি প্রাথমিক বিদ্যালয় সড়ক পথে ঢাকা-নোয়াখালী মহাসড়কে ১৪০ কিলোমিটার। চট্টগ্রাম-নোয়াখালী মহাসড়কে ১৩৪ কিলোমিটার। ঢাকা থেকে সপ্তাহে বুধবার বাদে আন্তঃনগর ট্রেন উপকূল এক্সপ্রেস দিয়ে রেলপথে যাতায়াত করা যায়। বর্তমান পরিষদ সোনাইমুড়ি উপজেলা সোনাইমুড়ি থানা নোয়াখালী জেলা "কমিউনিটি সিরিজ (নোয়াখালী), বিবিএস" (পিডিএফ)। bbs.gov.bd। ২০২২-০৯-২৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৩-০১-০২।  "কলেজ, সোনাইমুড়ি পৌরসভা"। banbeis.gov.bd। ২০২২-০৮-১০ তারিখে মূল থেকে আর্কাইভ করা। সংগ্রহের তারিখ ২০২৩-০১-০২।  "মাধ্যমিক বিদ্যালয়, সোনাইমুড়ি পৌরসভা"। banbeis.gov.bd। ২০২২-০৮-১০ তারিখে মূল থেকে আর্কাইভ করা। সংগ্রহের তারিখ ২০২৩-০১-০২।  "প্রাথমিক বিদ্যালয়, সোনাইমুড়ি পৌরসভা"। dpe.gov.bd। ২০২২-০৯-২৭ তারিখে মূল থেকে আর্কাইভ করা। সংগ্রহের তারিখ ২০২৩-০১-০২।  "বর্তমান পরিষদ, সোনাইমুড়ি পৌরসভা" (পিডিএফ)। ecs.gov.bd। সংগ্রহের তারিখ ২০২৩-০১-০২।  "মেয়র, সোনাইমুড়ি পৌরসভা"। sonaimuri.noakhali.gov.bd। সংগ্রহের তারিখ ২০২৩-০১-০২।
কাউন

কাউন বা কাওন (বৈজ্ঞানিক নাম: Setaria italica, ইংরেজি নাম: Foxtail millet) হচ্ছে পোয়াসি পরিবারের সেটারিয়া গণের একটি সপুষ্পক উদ্ভিদ। প্রায় ৫,০০০ বছর আগে একে পূত ও পবিত্র উদ্ভিদ হিসেবে জানত। গাছের দৈর্ঘ্য ৯০-১২০ সে.মি.। পুষ্পবিন্যাস স্পাইক ধরনের।ফল কেরিওপসিস। বীজ মসৃণ। কাউন চাল ছিলো গরীবের খাবার। ছোট দানা বিশিষ্ট শস্যটির দাম এখন গরীবদের হাতের নাগালের বাইরে। কাউন এখন বিলাসী চাল। চাল বা গমের মতো এই দানায় শর্করা নেই। পুষ্টিবিদরা কাউন চালকে সুপারফুড হিসেবে পরামর্শ দেন। যার জন্য স্বাস্থ্য সচেতন মানুষ খুব সহজেই কাউন চালকে বেছে নেন। কাউনের অন্য বাংলা নামগুলো হচ্ছে কাঙ্গুই বা কাঙ্গু, কোরা, কান্তি, দানা, কাকন, দ্যোনদা ও শ্যামধাত। কাউনের স্থানীয় জাত ছাড়া বাংলাদেশ কৃষি গবেষণা কর্তৃক উদ্ভাবিত ‘তিতাস’ নামের একটি জাত আছে। কাউনের এ জাতটি শিবনগর নামে ১৯৮০ সালে কুমিল্লা জেলা থেকে সংগ্রহ করা হয় এবং দেশী বিদেশী জাতের সাথে তুলনামূলক মূল্যায়ণের পর ১৯৮৯ সালে তিতাস নামে অনুমোদন করা হয়। তিতাস জাত উচ্চ ফলনশীল, আগাম রোগ ও পোকা প্রতিরোধ ক্ষমতা সম্পন্ন। তিতাস জাতের গাছ মাঝারি লম্বা, পাতা সবুজ, কাণ্ড শক্ত। গাছ সহজে নুয়ে পড়ে না। শীষ বেশ লম্বা, মোটা এবং রেশমী। বীজ মাঝারি আকারের এবং ঘিয়ে রংয়ের। হাজার বীজের ওজন ২.৩-২.৫ গ্রাম। স্থানীয় জাতের চেয়ে ফলন প্রায় ৩০-৩৫% বেশী। জাতটি রবি মৌসুমে ১০৫-১১৫ দিনে এবং খরিফ মৌসুমে ৮৫-৯৫ দিনে পাকে। তিতাস জাতটি গোড়া পচা রোগ প্রতিরোধ ক্ষমতা সম্পন্ন। রবি মৌসুমে তিতাসের ফলন হেক্টর প্রতি ২.০-২.৫ টন। খরিফ মৌসুমে এর ফলন একটু কম হয়। প্রতি গ্রামেই চাষ হতো কাউন ধানের। সাধারণত দেশের উত্তরাঞ্চল ও দক্ষিণাঞ্চলে এর চাষ হয়ে থাকে। তবে উত্তর বঙ্গের প্রায় সব জেলায় কাউনের চাষ হয়। মিষ্টান্ন পায়েস, ক্ষীর ও ঝাল খাবার হিসাবে খিচুরি, পোলাও রান্নায় কাউন চাল এখন ধনীদের প্রিয় খাবার। এছাড়া সাদা ভাতও রান্না করা যায় এ চাল দিয়ে। আর এই খাবারগুলো খেতে যেমন সুস্বাদু তেমনি পুষ্টিগুণেও ভরপুর। পাহাড় ও সমতলের মানুষের কাছে কাউন চাল একটি সুস্বাদু ও পুষ্টিকর খাবার। অতিথি আপ্যায়নে, উৎসব-পার্বণে কাউনের পায়েসের বেশ প্রচলন আছে। বিস্কুট তৈরিতেও কাউন চাল ব্যবহৃত হয়। ছোট দানাবিশিষ্ট কাউনের চালে আছে প্রোটিন, ফাইবার, অ্যান্টি-অক্সিডেন্টসহ আরো অনেক পুষ্টি উপাদান। যেকোনো দানাদার খাদ্য উপাদানের চাইতে কাউনের চালে আঁশ অনেক বেশি থাকে। তাই কাউনের চালের যেকোনো খাবার বানিয়ে খেলে পাকস্থলী ভালো থাকে। পর্যাপ্ত পরিমাণ ম্যাগনেসিয়াম, পটাশিয়াম, জিংক ও আয়রন থাকায় কাউনের চাল নারীদের জন্য বিশেষ উপকারী খাদ্য। কাউনের চালে থাকা কিছু উপকারী উপাদান আমাদের রক্তে মিশে থাকা এলডিএল বা খারাপ কোলেস্টেরলের মাত্রা কমাতে সাহায্য করে। কাউনের চালে থাকা পটাশিয়াম আমাদের শরীরে লবণের ভারসাম্য বজায় রেখে রক্তচাপ নিয়ন্ত্রণে রাখে। কাউনের চালে পর্যাপ্ত পরিমাণ আঁশ থাকায় কোষ্ঠকাঠিন্য দূর করে। এতে ভিটামিন সি রয়েছে। তাই নানা উপকারি খনিজ উপাদান দেহ গঠনে সাহায্য করে। আঁশযুক্ত খাবার খেলে পেট অনেক লম্বা সময় পর্যন্ত ভরা থাকে। ফলে ঘনঘন ক্ষুধাভাব দেখা দেয় না। এতে সহজেই ওজন কমানো সম্ভব হয়। "The Plant List: A Working List of All Plant Species"। ১৮ মে ২০১৯ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৫।  "সুপারফুড কাউন চাল"। News24। ২০১৭-১২-২২। সংগ্রহের তারিখ ২০২২-০৪-০৯।  উইকিমিডিয়া কমন্সে কাউন সংক্রান্ত মিডিয়া রয়েছে।
র‌্যাটাটুলি (চলচ্চিত্র)

র‌্যাটাটুলি (ইংরেজি ভাষায়: Ratatouille) ২০০৭ সালে মুক্তিপ্রাপ্ত একটি মার্কিন এনিমেশন চলচ্চিত্র। পিক্সার এনিমেশন স্টুডিওর প্রযোজনায় নির্মিত এবং ওয়াল্ট ডিজনি পিকচার্‌সের মাধ্যমে সরবরাহকৃত এই চলচ্চিত্রটি সেরা এনিমেশন চিত্র হিসেবে গোল্ডেন গ্লোব পুরস্কার লাভ করেছে এবং একাডেমি পুরস্কারের মনোনয়ন লাভ করেছে। প্যারিসে বসবাসকারী রেমি নামক এক ইঁদুরের রাঁধুনি হওয়ার গল্প এতে বিধৃত হয়েছে। রাঁধুনি হতে গিয়ে নিজ পরিবার ও মানুষের অসন্তোষের মুখে পড়ে রেমি। গুস্ত'স রেস্তোরাঁর গার্বেজ বয়ের মাধ্যমে তার এ স্বপ্ন বাস্তবায়িত হয়। তা করতে গিয়ে তাকে ফ্রান্সের অন্যতম সেরা খাবার সমালোচক আন্তন ইগো'র প্রশংসা অর্জন করতে হয়। ২০০৭ সালের ২৯শে জুন মুক্তিপ্রাপ্ত এই ছবির পরিচালক হলেন ব্র্যাড বার্ড। বার্ড অবশ্য ২০০৫-এর জুনে ইয়ান পিনকাভার কাছ থেকে পরিচালনার দায়িত্ব গ্রহণ করেন, এর আগে পিনকাভাই পরিচালনা করছিলেন। Michael Cieply (2007-04-24)। "It's Not a Sequel, but It Might Seem Like One After the Ads"। New York Times।  এখানে তারিখের মান পরীক্ষা করুন: |তারিখ= (সাহায্য) উইকিউক্তিতে Ratatouille সম্পর্কিত উক্তির সংকলন রয়েছে। Official site ইন্টারনেট মুভি ডেটাবেজে র‌্যাটাটুলি (ইংরেজি) Ratatouille - বিগ কার্টুন ডেটাবেজ রটেন টম্যাটোসে Ratatouille (ইংরেজি) মেটাক্রিটিকে Ratatouille (ইংরেজি) বক্স অফিস মোজোতে Ratatouille (ইংরেজি) The Art of Making Pixar's Ratatouille Interviews with Harley Jessup, Sharon Calahan and Brad Bird accompany an article on the making of the film.
চারকিন্ত জেলা

চরকিন্ত, অথবা চাহার কিন্ত, (দারি: چارکنت‎) আফগানিস্তানের বাল্খ প্রদেশেরএকটি জেলা। আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩২,৩০৬ জন এর মত। চারকিন্ত জেলার প্রশাসনিক এলাকা শর শর এলাকায় অবস্থিত, যার অর্থ "চারটি থোকা / শহর" - ফার্সি শব্দ "চার" চাহার থেকে, এবং সোগদিয়ান থেকে কান্দ, "শহর" (তুর্কিসাইজড থেকে কিন্ত)। জেলাটির মোট আয়তন হচ্ছে ১,৩৫৭ বর্গকিলোমিটার (৫২৪ মা২)। http://www.mrrd.gov.af/nabdp/Provincial%20Profiles/Balkh%20PDP%20Provincial%20profile.pdf ওয়েব্যাক মেশিনে আর্কাইভকৃত ৭ জুলাই ২০১০ তারিখে Ministry of Rural Rehabilitation and Development of Afghanistan Room, Adrian (২০০৬)। Placenames of the World: Origins and Meanings of the Names for 6,600 Countries, Cities, Territories, Natural Features and Historic Sites (2nd সংস্করণ)। London: McFarland। পৃষ্ঠা 330। আইএসবিএন 0-7864-2248-3। Samarkand. The city derives its name from [...] Sogdian kand, "fort", "town".  UN Map of Chahar Kint District[স্থায়ীভাবে অকার্যকর সংযোগ]
নেত্রকোণা সরকারি মহিলা কলেজ

নেত্রকোণা সরকারি মহিলা কলেজ নেত্রকোণা জেলা শহরে অবস্থিত একটি সরকারি কলেজ। শহরের প্রাণকেন্দ্র মোক্তারপাড়ায় এই কলেজটির অবস্থান। এই কলেজটি ১৯৬৯ সালে প্রতিষ্ঠিত হয় এবং এটি ১৯৮৬ সালে সরকারি করণ করা হয়। বৃহত্তর ময়মনসিংহ-এর নারীশিক্ষা বাস্তবায়নে এই কলেজ অতি গুরুত্বপূর্ণ ভূমিকা রেখে চলেছে। উচ্চ মাধ্যমিকে মানবিক, বিজ্ঞান ও বাণিজ্য শাখায়; স্নাতক (পাস) কোর্সে বিএ, বিএসএস, বিএসসি কোর্স চালু আছে। স্নাতক (সম্মান) কোর্সে রাষ্ট্রবিজ্ঞান, বাংলা, সমাজকর্ম ও ইংরেজি পড়ানো হয়। ২০১৫ সালে প্রথম রাষ্ট্রবিজ্ঞান ও সমাজকর্ম বিষয়ে স্নাতক সম্মান কোর্স চালু করা হয়। ২০১৭ সালের ১৩ আগস্ট বাংলায় স্নাতক সম্মান কোর্স চালু হয়। এছাড়াও ২০১৮ সালের ১ ডিসেম্বর থেকে ইংরেজি সাহিত্যে সম্মান চালু করা হয়। কলেজ প্রাঙ্গণে বহিরাঙ্গন খেলার সুবিধা দিতে একটি ছোট মাঠ রয়েছে। কলেজের ছাত্রীদেরকে খেলাধুলার সুবিধা দিতে রয়েছে একজন ক্রীড়া শিক্ষক। কলেজে প্রতি বছর বার্ষিক ক্রীড়া সপ্তাহ উদযাপন করা হয় এবং শেষ দিন পুরস্কার প্রদান করা হয়। ক্রীড়া সপ্তাহে বা কোন বিশেষ ক্রীড়া উৎসবে দৌঁড়, উচ্চ লম্ফ, দীর্ঘ লম্ফ, ব্যাডমিন্টন, ভলিবল, ভারসাম্য দৌঁড়সহ বিভিন্ন খেলার আয়োজন করা হয়। নেত্রকোণা সরকারি মহিলা কলেজে বাংলাদেশ রেডক্রিসেন্ট সোসাইটি এবং রোভার স্কাউটের কার্যক্রম চালু আছে। এই দুটি কার্যক্রমে শতাধিক ছাত্রী অংশ নেয়। এছাড়াও ছাত্রীরা ফুটবল এবং ক্রিকেটে ফিবছরই পদক অর্জন করে। বিজ্ঞান মানবিক ব্যবসায় শিক্ষা ৬০০১ - বি.এ. (পাস) ৬০০২ - বি.এস.এস. (পাস) ১০০১ - বাংলা ১১০১ - ইংরেজি ১৯০১ - রাষ্ট্রবিজ্ঞান ২১০১ - সমাজকর্ম রিপোর্ট (২০১৫-০৩-২০)। "অবশেষে নেত্রকোণা মহিলা কলেজে অনার্স কোর্স চালু"। নেত্রকোণা নিউজ ২৪। ঢাকা। ২০১৫-০৫-০৭ তারিখে মূল থেকে আর্কাইভ করা। সংগ্রহের তারিখ ২০১৮-১০-১৩।  "নেত্রকোণা সরকারি মহিলা কলেজ"।  উইকিমিডিয়া কমন্সে নেত্রকোণা সরকারি মহিলা কলেজ সংক্রান্ত মিডিয়া রয়েছে।
হুমাম খলিল আবু মুলাল আল বালাবি

হুমাম খলিল আবু মুলাল আল বালাবি (ডিসেম্বর ২৫, ১৯৭৭ - ডিসেম্বর ৩০, ২০০৯) ছিলেন একজন জর্দানীয় চিকিৎসক এবং একজন আত্মঘাতী বোমা হামলাকারী। তিনি এমন একটি ইসলামি চরমপন্থী দলের সাথে যুক্ত ছিলেন। এই দল ডিসেম্বর ২০, ২০০৯ সালে আফগানিস্তানের খোস্ত প্রদেশের নিকটে সিআেই-এর বিরোদ্ধে একটি আত্মঘাতী বোমা হামলা পরিচালনা করে। এটি ক্যাম্প চ্যাপম্যান হামলা নামে অভিহিত। একজন আফগান নিরাপত্তা কর্মকর্তা আল-বালাবির নাম হামমান খলিল আবু মালাল আল-বালাবি দিয়েছিলেন। আরবের দৈনিক পত্রিকা দি ন্যাশনাল তাকে হোমাম খলিল মোহাম্মদ আবু মালাল হিসাবে উল্লেখ করে। জিহাদী ওয়েবসাইটের জন্য লেখালেখির সময় তিনি আবু দুজানা আল-খোরাসানি বা দুজ্জানাহ আল খোরাসানি ছদ্মনামে লেখালেখি করতেন। পাকিস্তানি তালিবানদের স্ব ঘোষিত মুখপাত্র হজ্ব ইয়াকুব তাকে হাম্মান খলিল মোহাম্মদ হিসাবে চিহ্নিত করে। আল-বালাবি’র জন্ম কুয়েতে ডিসেম্বর ২৫, ১৯৭৭ সালে। তিনি কুয়েতের এমন একটি মধ্যবিত্ত পরিবারে বেড়ে উঠেন যেখানে তার জমজ ভাইসহ আরো নয়জন শিশু ছিল, এবং ১৯৯০ সালে ইরাকের কুয়েতের আগ পর্যন্ত তারা সেখানেই বসবাস করতে থাকেন, এরপর তারা জর্দানে চলে আসেন। তিনি আম্মানের একটি উচ্চ বিদ্যালয় থেকে স্নাতক ডিগ্রী অর্জন করেন। আল-বালাবি তুরস্কের ইস্তানবুল বিশ্ববিদ্যালয় থেকে চিকিৎসাশাস্ত্রে ছয় বছর পড়াশুনা করেন এবং ২০০২ সালে স্নাতক পাশ করেন। তিনি জর্দান বিশ্ববিদ্যালয় হাসপাতাল এবং আম্মানের ইসলামিক ব্রাদারহুড কর্তৃক পরিচালিত ইসলামিক হাসপাতাল থেকেও প্রশিক্ষণ গ্রহণ করেন। তিনি দাফিনাহ বাইরাক নামে একজন তুর্কি সাংবাদিক ও অনুবাদককে বিবাহ করেন এবং তাদের সংসারে দুইটি সন্তান রয়েছে। তারা আম্মানের শহরতলী জাবাল নুজাহাতে বসবাস করতেন। ইসলামিক চরমপন্থী ঘটনাগুলোতে সমর্থন করার ইতিহাস রয়েছে আল-বালাবির। গ্রেট ইস্টার্ন ইসলামিক রাইডার্স ফ্রন্টের সাথে সম্পর্ক থাকার কারণে তুরস্কের জাতীয় গোয়েন্দা সংস্থার দ্বারা তিনি চিহ্নিত হয়েছিলেন। এই তথ্যটি অন্যান্য গোয়েন্দা সংস্থার সাথে ভাগ করা হয়েছিল কিনা তা স্পষ্ট নয়। সাইট গোয়েন্দা গ্রুপের (যারা চরমপন্থীদের ওয়েবসাইট নিরীক্ষণ করে) মতে, তিনি আল-হেসবাহ, ইসলামী চরমপন্থীদের দ্বারা পরিচালিত একটি অনলাইন ফোরাম, এর সুপরিচিত অবদানকারী ছিলেন। তিনি নিজেও একটি ইসলামিক ব্লগ চালাতেন। ২০০৭ সালের শেষের দিকে জর্দান নিরাপত্তা বাহিনী কর্তৃক আল-বালাবি গ্রেপ্তার হয় এবং মনে করে হয়ে থাকে যে তাকে মার্কিন যুক্তরাষ্ট্র ও জর্দানের অনুগত একজন ডবল এজেন্ট হিসাবে রূপান্তরিত করা হয়। পশ্চিমা সরকারি কর্মকর্তাদের মতে, আল-বালাবিকে জর্দান গোয়েন্দা সংস্থা নিয়োগ দেয় এবং আফগানিস্তানে প্রেরণ করে। জর্দানের গোয়েন্দা সংস্থা মধ্যপ্রাচ্যে সিআইএর সহযোগীদের মধ্যে অন্যতম একটি সংস্থা। Gorman, Siobhan; Gopal, Anand; Dreazen, Yochi J. (৫ জানুয়ারি ২০১০)। "CIA Blast Blamed On Double Agent"। Wall Street Journal। সংগ্রহের তারিখ ৫ জানুয়ারি ২০১০।  Ma'ayeh, Suha Philip (জানুয়ারি ৫, ২০১০)। "CIA suicide bomber was a triple agent"। The National। ২৫ মার্চ ২০১০ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১০।  "Bomber at CIA base was a double agent"। Associated Press। ৫ জানুয়ারি ২০১০। সংগ্রহের তারিখ ৫ জানুয়ারি ২০১০।
২০১৬–১৭ ইংল্যান্ড ক্রিকেট দলের ওয়েস্ট ইন্ডিজ সফর

২০১৭ সালের ফেব্রুয়ারি ও মার্চে ইংল্যান্ড ক্রিকেট দল তিনটি একদিনের আন্তর্জাতিক ম্যাচ খেলার জন্য ওয়েস্ট ইন্ডিজ সফরে যায়। ইংল্যান্ড সিরিজটি ৩-০তে জয় লাভ করে এবং প্রথমবারের মতো ওয়েস্ট ইন্ডিজের মাঠিতে কোন ওডিআই সিরিজে ওয়েস্ট ইন্ডিজকে ধবল ধোলাই করে ইংল্যান্ড। ইউডব্লিউআই ভাইস চ্যান্সেলর এর একাদশ টসে জিতে ফিল্ডিংয়ের সিদ্ধান্ত নেয়। Cameron Pennyfeather (ইউডব্লিউআই ভাইস চ্যান্সেলর) তার লিস্ট এ অভিষেক হয়। ওয়েস্ট ইন্ডিজ সভাপতি একাদশ টসে জিতে ব্যাটিংয়ের সিদ্ধান্ত নেয়। West Indies won the toss and elected to field. Jason Holder (WI) played in his 50th ODI. Eoin Morgan set a new record for the most hundreds by an England captain in ODIs (5). West Indies won the toss and elected to bat. Nigel Duguid (WI) stood in his first ODI as an umpire. Steven Finn (Eng) took his 100th wicket in ODIs. West Indies won the toss and elected to field. This was the West Indies' largest defeat, in terms of runs, at home in an ODI. "England ODIs to be held in Antigua, Barbados"। ESPN Cricinfo। সংগ্রহের তারিখ ১৭ জুন ২০১৬।  "Hales, Root hundreds set England up for 186-run rout"। ESPN Cricinfo। সংগ্রহের তারিখ ৯ মার্চ ২০১৭।  "Kieran Powell back in WI squad after two years"। ESPN Cricinfo। সংগ্রহের তারিখ ২১ ফেব্রুয়ারি ২০১৭।  "Hales ruled out of West Indies ODI tour"। ESPN Cricinfo। সংগ্রহের তারিখ ২৭ জানুয়ারি ২০১৭।
কবি (দ্ব্যর্থতা নিরসন)

কবি - সাহিত্যিক যিনি কবিতা রচনা করেন কবি (উপন্যাস) - প্রখ্যাত সাহিত্যিক তারাশঙ্কর বন্দ্যোপাধ্যায় রচিত একটি বাংলা সামাজিক উপন্যাস কবি (হুমায়ূন আহমেদের উপন্যাস) - হুমায়ূন আহমেদের একটি উপন্যাস এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নেপালের প্রদেশ

নেপালের প্রদেশগুলো (নেপালি: नेपालका प्रदेशहरू; নেপালকা প্রদেশাহরু) ২০১৫ সালের ২০ সেপ্টেম্বর নেপালের নতুন সংবিধানের ৪ নম্বর অনুচ্ছেদ মোতাবেক গঠিত হয়। বিদ্যমান জেলাগুলোকে মোট ৭টি প্রদেশে ভাগ করা হয়। বর্তমান এই প্রাদেশিক ব্যবস্থার পূর্বে নেপালকে ১৪টি প্রশাসনিক অঞ্চলে ভাগ করা হতো। এই প্রশাসনিক অঞ্চলগুলোকে আবার ৫টি বিকাস ক্ষেত্রে সমন্বিত করা হতো। নতুন সংবিধানের মাধ্যমে নেপালে এই প্রশাসনিক ব্যবস্থা রদ করে নতুন প্রাদেশিক কাঠামো চালু করা হয়। নেপালের নতুন সংবিধানের ৪ নম্বর অনুচ্ছেদ অনুযায়ী বিদ্যমান জেলাগুলোকে বিন্যস্ত করে সাতটি প্রদেশ গঠিত হয়। এর মধ্যে নওয়ালপরাসী ও রুকুম জেলাকে ভেঙে দুটি ভিন্ন প্রদেশের অন্তর্ভুক্ত করা হয়। প্রতিটি জেলাতেই আরও প্রশাসনিক বিভাগ বিদ্যমান। নেপালে মোট ৬টি মহানগর, ১১টি উপ-মহানগর, ২৭৬টি নগরপালিকা (পৌরসভা) ও ৪৬০টি গ্রামপালিকা (বা গাওপালিকা; গ্রাম প্রশাসন) রয়েছে। ২০১৮ সালের জানুয়ারী মাসে সাতটি প্রদেশের অস্থায়ী সদর দপ্তর ঘোষণা করা হয়। সংবিধানের ২৯৫(২) ধারা মোতাবেক, প্রদেশের স্থায়ী নাম সংশ্লিষ্ট প্রদেশ সভার সদস্যদের দুই-তৃতীয়াংশের ভোটে নির্ধারিত হবে। প্রদেশসমূহের প্রশাসনিক ক্ষমতা সংবিধান ও আইন অনুসারে প্রাদেশিক মন্ত্রিপরিষদের ওপর ন্যস্ত। জরুরি অবস্থায় অথবা যুক্তরাষ্ট্রীয় ব্যবস্থা প্রবর্তনকালীন প্রদেশের প্রশাসনিক ক্ষমতা প্রদেশপ্রধানের ওপর ন্যস্ত হবে। প্রতিটি প্রদেশেই কেন্দ্রীয় সরকারের প্রতিনিধি হিসেবে রাষ্ট্রপতি নিযুক্ত প্রদেশ প্রধান বা গভর্নর রয়েছে। সংবিধান ও আইন অনুসারে সুনির্দিষ্ট ক্ষমতা ও দায়িত্ব তিনি পালন করেন। গভর্নর প্রদেশসভার সংখ্যাগরিষ্ঠ দলের নেতাকে রাজ্যের মুখ্যমন্ত্রী নিযুক্ত করেন। মুখ্যমন্ত্রীকে কেন্দ্র করে রাজ্যের মন্ত্রিপরিষদ গঠিত হয়। প্রদেশসভা বা প্রাদেশিক আইনসভা এক কক্ষবিশিষ্ট আইনসভা। প্রদেশসভার মেয়াদ পাঁচ বছর। প্রদেশ সভার নির্বাচনে সংখ্যাগরিষ্ঠ (অন্যান্য দলের সম্মিলিত আসনের চেয়ে বেশি) আসনে বিজয়ী দল প্রদেশের সরকার গঠন করে। কোনো দলই নিরঙ্কুশ সংখ্যাগরিষ্ঠতা না পেলে জোট সরকার গঠন করতে পারে। নেপাল নেপালের জেলাগুলির তালিকা নেপালের প্রশাসনিক বিভাগসমূহ উইকিমিডিয়া কমন্সে নেপালের প্রদেশ সংক্রান্ত মিডিয়া রয়েছে। Kathmandu Post (২০১৭)। "744 new local units come into effect"। Kanntipur Publications Pvt. Ltd.।  "Govt fixes temporary state HQs, guvs"। Kathmandu: Kathmandu Post। ২০১৮। ২০১৮-০৭-৩০ তারিখে মূল থেকে আর্কাইভ করা। সংগ্রহের তারিখ ২০১৮-১০-১৩।  "CA approves ceremonial prez, bicameral legislature"। Kanptipur Media Group। ১৬ সেপ্টেম্বর ২০১৫। ৯ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৭। Provincial parliaments will be unicameral. "The CA also approved a mixed electoral system for parliamentary election with 60 percent directly elected and 40 percent proportionally elected."  প্রবেশদ্বার:  নেপাল
চিমতাল জেলা

চিমতাল জেলা এছাড়াও ডাকা হয়ে থাকে চেমতাল অথবা চামতাল (দারি: چمتال‎) আফগানিস্তানের বাল্‌খ প্রদেশের পশ্চিম অঞ্চলে অবস্থিত একটি অ্যনতম জেলা। ২০০৪ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৮১,৩১১ জন এর মত। যার মধ্যে প্রায় সকলেই পশতুন সম্প্রদায়ের। জেলাটির কেন্দ্রীয় শহরের নাম হচ্ছে চিমতাল। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৫।  "Balkh/Chemtal DDP English Summary" (পিডিএফ)। ৭ জুলাই ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ অক্টোবর ২০১৮।  Chamtal District, Balkh Province. Afghan Biographies. Map of Settlements iMMAP, September 2011
দৌলতাবাদ জেলা

দৌলতাবাদ জেলা (দারি: دولت‌آباد‎) আফগানিস্তানের বাল্‌খ প্রদেশের উত্তর-পশ্চিম অঞ্চলে অবস্থিত একটি অন্যতম জেলা। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১০১,৯০০ জন এর মত। জেলাটির রাজধানী শহরের নাম হচ্ছে দৌলতাবাদ (জনসংখ্যা প্রায়: ১২,৪০০ জন এর মত), যেটি সমুদ্রতল থেকে প্রায় ২88 মিটার উচ্চতায় অবস্থিত। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৫।  "Settled Population of Balkh Province" (পিডিএফ)। Central Statistics Organisation। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ জুলাই ২০১৫।  Map of Settlements iMMAP, September 2011 উইকিমিডিয়া কমন্সে দৌলতাবাদ জেলা সংক্রান্ত মিডিয়া রয়েছে।
আইএসআইএল আঞ্চলিক দাবি

ইসলামিক স্টেট অব ইরাক অ্যান্ড দ্য লেভান্টের (আইএসআইএল) দখলকৃত অঞ্চল হল ইরাক এবং সিরিয়া, যারা ২০১৪ থেকে নভেম্বর ২০১৭ পর্যন্ত ঐ অঞ্চলের শহর, গ্রাম এবং মরুভূমি নিয়ন্ত্রণে নিয়ে নেয়। ইসলামিক স্টেট অব ইরাক এন্ড দ্য লেভান্ট বা সংক্ষেপে আইএসআইএল ইয়েমেন, আফগানিস্তান, লিবিয়া, নাইজেরিয়া, মিশর, এবং সম্ভবত সোমালিয়া এবং কঙ্গো গণতান্ত্রিক প্রজাতন্ত্রের ভূমি নিয়ন্ত্রণ গ্রহণ করে। আলজেরিয়া, ইরাক, পাকিস্তান, তিউনিশিয়া, ককেশাস, ফিলিপাইন এবং সৌদি আরব যেখানে তারা এখনো তাদের নিয়ন্ত্রণ প্রতিষ্ঠা করতে পারেনি সেখানে গ্রুপটির বেশকিছু বিদ্রোহী উইংস রয়েছে। আইএসআইএসের বিরুদ্ধে মার্কিন নেতৃত্বাধীন জোটের মতে অক্টোবর ২০১৭ পর্যন্ত, আইএসআইএস ইরাক ও সিরিয়ার প্রায় ১০,২১০ বর্গ কি.মি. অঞ্চল নিজেদের নিয়ন্ত্রণে নিয়েছে। ইসলামিক স্টেট অব ইরাক অ্যান্ড দ্য লেভান্ট একটি সক্রিয় চরমপন্থী ইসলামী বিদ্রোহী গ্রুপ এবং তারা মধ্যপ্রাচ্যে খিলাফত ঘোষণা করে এবং একটি সার্বভৌম রাষ্ট্র দাবি করে। তারা বিভিন্ন স্থানে সক্রিয় থেকে খিলাফত ঘোষণার পর তরা বিশ্বব্যপী মুসলিমদের উপর ধর্মীয়, রাজনৈতিক ও সামরিক কর্তৃত্ব দাবি করে। কোন রাষ্ট্রই এখনো পর্যন্ত আইএসআইএলকে রাষ্ট্র হিসাবে স্বীকৃতি দেয়নি। দলটির মূল লক্ষ্য হল একটি ইসলামী রাষ্ট্র এবং সামরিক জিহাদের মাধ্যমে সালাফি ইসলাম অনুযায়ী বিশ্বব্যাপী খিলাফত প্রতিষ্ঠা করা। আইএসআইএল প্রাথমিকভাবে সিরিয়া এবং ইরাক অঞ্চলের দাবি জানায়, এবং পূর্ববর্তী শাসন সীমানা উপর ভিত্তি করে প্রতিটি দেশকে একাধিক উইলায়হে (প্রদেশে) বিভক্ত করে। নভেম্বর ১৩, ২০১৪ সালে গ্রুপটির প্রধান আবু বকর আল-বাগদাদী সিরিয়া এবং ইরাকে বাইরে থেকে প্রথম বারের মত ঐ অঞ্চলের কর্তৃত্ব দাবি করে। আল-বাগদাদি তখন লিবিয়ায় (উইলায়হে বারকাহ, উইলায়হে তারাবুলাস এবং উইলায়হে ফিজান) আলজেরিয়া (উইলায়হে আল-জাজায়ের), মিশর (উইলায়হে সিনাই), ইয়েমেন (উইলায়হে আল-ইয়ামান), এবং সৌদি আরবে (উইলায়হে আল- হারামাইন) নতুন উইলায়হে বা প্রদেশ ঘোষণা করেন। ২০১৫ সালে, আফগানিস্তান-পাকিস্তান সীমান্তে (উইলায়হে খোরাসান), উত্তর নাইজেরিয়ায় (উইলায়হে ঘার আফকিকিয়া), এবং উত্তর ককেশাসেসে (উইলায়হে আল-কাওয়াকাজ) নতুন প্রদেশ ঘোষণা করা হয়। ইরাক-ভিত্তিক বিদ্রোহী গ্রুপ মুজাহিদীন শুরা কাউন্সিল ঘোষণা করা হয় তখন আইএসআইএল অক্টোবর ২০০৬ এ একটি ইসলামিক স্টেট অব ইরাক প্রতিষ্ঠা করছিল, এটি সাত ইরাকি প্রদেশের, বাগদাদ, আল আন্বার, দিয়ালা, কির্কুক, সালাহ আল-দিনা, নিনাওয়া এবং বাবলের কিছু অংশ, উপর কর্তৃত্ব দাবি করে। Aymenn Jawad Al-Tamimi (২৮ জানুয়ারি ২০১৪)। ""My Ummah, Dawn Has Appeared": Nasheed for the Islamic State of Iraq and ash-Sham"। সংগ্রহের তারিখ ৩০ ডিসেম্বর ২০১৬।  Tomlinson, Lucas (২১ এপ্রিল ২০১৭)। "ISIS moves its capital in Syria"। Fox News। সংগ্রহের তারিখ ২৩ এপ্রিল ২০১৭।  "ISIS introduces 'Golden Dinar' currency, Hopes it will collapse U.S. dollar • The Foreign Desk"। ৬ জুলাই ২০১৬। ৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৮।